 Ó ní, ó ti tó àsìkò báyìí kí ìjọba fi òpin si irú ǹkan báyìí. Gẹgẹ bi àjọ náà ṣe sọ, owó tí wọn ná lórí iná yiìí yẹ ki ó lọ sí ẹka ètò ìdàgbàsókè míràn, bíi ìlera, ètò ẹkọ, kí àwọn to n lo iná sí maa san owó iná ti wọn bá lò. Wo Adigun ọmọ ọdún mẹrin tí òwe Yorùbá àti ìtúmọ gbó lẹnu rẹ ju tìrẹ lọ Igbákejì alága àjọ NERC Sanusi Garba, tó tún jẹ kọmísọnà ninu àjọ náà àwọn ṣe ṣe àgbékalẹ ètò tí yóò maa sàfihan ǹkan ti wọn bá lò. Ó ní ètò náà bẹrẹ lọjọ kini oṣu kẹsan, ọdún yìí, kí ó to dí pé wọn dáa dúró lẹyìn ọjọ mẹrìnlà. ìdádúrò náà kò ṣẹyìn ìpàdé tí o wáyé láàrin ẹgbẹ òṣìṣẹ àti ìjọba àpapọ. Garba ni, ó ṣe pàtàkì kí àwọn ará ìlú máa san owó iná ti wọn bá lò kàkà kí ìjọba sanwó ìránwọ lọdọọdún. Ó ní ó ti tó ẹẹmejì tí wọn ti ń lọbọ lórí ọrọ owó iná náà nítori ọrọ àjàkalẹ ààrùn Coronavirus tó ń da gbogbo ilú láàmú. Irọ ni pé a fẹ fowó kún owó iná mọnàmọnà- NERC Wo ọnà ìsanwó tuntun fún àwọn oníbárà iná mọnàmọná ní Eko EKDC Garba ni ó ti pọdandan láti ṣe àtúnto náà ńitori kò le wà bẹẹ títí láí, owó ni gbogbo àwọn ilé iṣẹ tọrọ kan TCN láti pín iná sí ojúlé dé ojúlé. Ó ní ìjọba ló tí ń sanwó ìrànwọ fún iná ti ará ilú bá ti lo láti ìgbà yìí wá.  Ẹẹdẹgbẹta àti ọgọta bílíọnù náírà ní ìjọba san lópin ọdún 2019 fún owó ìrànwọn iná, èyí kìí ṣe ǹkan to le lọ títí láí. Garba ni àjọ náà yóò máa ṣàmújútó bí ọrọ iná mọnàmọná yóò ṣe rọrùn fún àwọn olókoowòò ní Naijiríà, ó sì rọ àwọn ọmọ Nàìjíríà láti mọ ìdí tí ó fi yẹ kí ìjọba yọ owó ìrànwọ lórí iná mọnàmọná. Àjọ tó n rí sí ètò ìná mọnàmọnà ní Nàìjíríà ní ẹẹdẹgbẹta àti ọgọta bílíọnù náírà ni ìjọba àpapọ ń ná fún owó ìrànwọ iná. : Electricity Subsidy: Ìjọba àpapọ gbọdọ fòpin si owó ìrànwọ iná ní Naijiria 